永嘉經謝公石門山作
作者：郭密之
朝代：唐

paragraphs: 綿境經耳目，未嘗曠躋登。
一窺石門險，再滌心神懵。
洞壑閟金澗，欹崖盤石楞。
陰潭下羃羃，秀嶺上層層。
千丈瀑流蹇，半溪風雨絚。
興餘志每愜，心遠道自弘。
乘軺廣儲峙，祇命媿才能。
輟櫂周氣象，捫條歷騫崩。
忽如生羽翼，怳若將起騰。
謝客今已矣，我來誰與朋。